
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 31.10.2019 година
 за изменение на Регламент за изпълнение (ЕС) 2015/220 за определяне на правила за прилагането на Регламент (ЕО) No 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в Европейския съюз
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1217/2009 на Съвета от 30 ноември 2009 г. относно създаване на система за събиране на счетоводна информация за доходите и икономическата дейност на земеделските стопанства в Европейския съюз
 1
 , и по-специално член 5, параграф 1, трета алинея, член 5а, параграф 2, член 5б, параграф 7, член 6, параграф 5, член 7, параграф 2, член 8, параграф 3, трета и четвърта алинеи и член 19, параграф 3 от него,
 като има предвид, че:
 (1)Поради приемането на Регламент (ЕС) 2018/1091 на Европейския парламент и на Съвета
 2
 и Регламент за изпълнение (ЕС) 2018/1874 на Комисията
 3
 , с които беше въведена интегрирана статистика за земеделските стопанства (ИСЗС), типологията на Съюза за земеделските стопанства, определена в Регламент за изпълнение (ЕС) 2015/220 на Комисията
 4
 , трябва да бъде адаптирана.
 (2)Типът земеделие и икономическият размер се определят въз основа на икономически критерий. За целта е уместно да се използва стандартната продукция, посочена в член 5б, параграф 2 от Регламент (ЕО) No 1217/2009 и да се въведе понятието „коефициент за стандартната продукция“. Необходимо е да се установят такива коефициенти за стандартната продукция по продукти в съответствие със списъка на променливите на интегрираната статистика за земеделските стопанства (ИСЗС), посочени в приложение III към Регламент (ЕС) 2018/1091 и описани в приложение I към Регламент за изпълнение (ЕС) 2018/1874, както и съответствие между променливите на ИСЗС и позициите на земеделския статистически отчет на системата за земеделска счетоводна информация (СЗСИ). Съответните продукти, за които се изисква коефициент за стандартната продукция, следва да бъдат определени по-скоро в Регламент за изпълнение (ЕС) 2015/220, отколкото в Регламент (ЕС) 2018/1091.
 (3)В членове 11—14 от Регламент за изпълнение (ЕС) 2015/220 се определят подробни процедури относно фиксираното възнаграждение. За да се улеснят процесите в системата по събирането на счетоводна информация за доходите и стопанската дейност на земеделските стопанства в Европейския съюз, следва да се изяснят отговорностите, свързани с надлежното попълване на земеделските статистически отчети и с фиксираното възнаграждение. Освен това в съответствие с член 19, параграф 2 от Регламент (ЕО) No 1217/2009 е уместно да се определи, че разходите във връзка със създаването и функционирането на националния комитет, регионалните комитети и органите за връзка са отговорност на държавите членки.
 (4)За да се подпомогне ранната наличност, пълнотата и по-високото качество на счетоводните данни, подавани от държавите членки, сроковете за предаване на данните и процедурата във връзка с изплащането на фиксираното възнаграждение бяха преразгледани от Комисията и беше установена необходимост те да бъдат изменени. Те са свързани с графика за предаването и с пълнотата на данните на СЗСИ, предавани на Комисията.
 (5)Във връзка с искане на Чехия и Дания да се променят броят на отчетните стопанства и